Cyber-shot felhasználói útmutató
Nyomtatás
Legfelső oldal > Felvételkészítés > A felvételi üzemmód beállítása > Panorámapásztázás

## Panorámapásztázás

Lehetővé teszi panorámakép készítését különálló képek összeillesztésével.

1. Az üzemmódkapcsolót állítsa a következő állásba: (Panorámapásztázás).

1. Igazítsa a fényképezőgépet a téma széleihez, és nyomja le teljesen az exponálógombot.

1. Pásztázza végig a fényképezőgéppel a témát (A), az LCD képernyőn látható jelzést követve.

Ötletek panorámafelvételek készítéséhez
Mozgassa a fényképezőgépet állandó sebességgel egy ív mentén az LCD képernyőn jelzett irányban. A mozdulatlan témák alkalmasabbak panorámaképek készítésére, mint a mozgó témák.
A lehető legkisebb sugár.
Függőleges irány
Vízszintes irány

- Nyomja le félig az exponálógombot, így rögzítheti a fókuszt, az expozíciót és a fehéregyensúlyt. Ezután nyomja le teljesen az exponálógombot, és pásztázzon a fényképezőgéppel, vagy fordítsa el.

- Ha részletgazdag képrészletek kerülnek a képernyő egyik szélére, a kép kompozíciója hibás lehet. Ilyen esetben úgy tervezze meg az összeállítást, hogy ez a rész a kép közepére kerüljön, és ismételje meg a fényképezést.

Megjegyzések

- Ha panorámafelvétel készítése során túlzott mértékben bemozdul a fényképezőgép, a felvételkészítés megáll, és egy szürke terület jelenik meg az összefűzött képen. Ügyeljen arra, hogy elmosódástól mentesen készítse a felvételeket.

- Mivel a fényképezőgép számos képet fűz össze, az összefűzött rész rögzítése nem folyamatos.

- Gyenge megvilágítás esetén a panorámaképek elmosódhatnak, illetve a felvételkészítés sikertelen lehet.

- Előfordulhat, hogy vibráló fény, például fénycsövek esetén az összefűzött kép fényerőssége vagy színe nem lesz mindenhol egységes.

- A felvételkészítés sikertelen lesz, ha a panorámakép teljes látószöge és az AE/AF rögzített szöge nagyban eltérnek a fényerő, a színek és a fókusz szempontjából. Ilyenkor változtasson a befogott AE/AF értékeken, és készítsen új felvételt.

- A panorámapásztázás nem alkalmas felvételkészítésre a következő körülmények esetén:

- Mozgó témák

- Ha a téma túl közel van a fényképezőgéphez

- Alacsony kontrasztú tárgyat tartalmazó képek esetén, mint az ég, egy homokos tengerpart vagy egy gyep

- Állandóan változó képek, például hullámok vagy vízesések esetén

- A következő helyzetekben nem készíthető panorámakép:

- Ha a fényképezőgép pásztázása túl gyors.

- Ha túlságosan bemozdul a fényképezőgép.

- A kiválasztott felvételi üzemmód függvényében előfordulhat, hogy egyes funkciókat vagy MENU-elemeket nem lehet beállítani. A részleteket lásd: „Bizonyos felvételi üzemmódokban nem elérhető funkciók” [Részletek] és „Bizonyos felvételi üzemmódokban nem elérhető MENU-elemek”. [Részletek]

Kapcsolódó témakörök
Panorámaképek megjelenítése görgetéssel
Fényképezési irány
Képméret
Vissza a tetejére