Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > Óvintézkedések > Memóriakártya

## Memóriakártya

Memóriakártya
Megjegyzés a memóriakártya illesztőkeretének (külön megvásárolható) használatával kapcsolatban
„Memory Stick”
„Memory Stick Duo” használata normál méretű „Memory Stick”-nyílással
Megjegyzések a „Memory Stick Micro” (külön megvásárolható) használatával kapcsolatban

### Memóriakártya

Ebben a fényképezőgépben a következő memóriakártyák használata támogatott: „Memory Stick PRO Duo”, „Memory Stick PRO-HG Duo”, „Memory Stick Duo”, SD memóriakártyák és SDHC memóriakártyák. Azonban nem garantált, hogy az összes memóriakártya működőképes ebben a fényképezőgépben. A MultiMediaCard-típus nem támogatott.
Ebben a Felhasználói kézikönyvben a „Memory Stick PRO Duo”, „Memory Stick PRO-HG Duo” és a „Memory Stick Duo” memóriakártyákra egyaránt „Memory Stick Duo” néven utalunk, az SD memóriakártyák és az SDHC memóriakártyák elnevezése pedig SD memóriakártya.

- Ezzel a fényképezőgéppel legfeljebb 32 GB tárkapacitású memóriakártyák megfelelő működése garantálható.

- Javasoljuk, hogy mozgóképfelvételhez a következő memóriakártyákat használja:

- („Memory Stick PRO Duo”)

- („Memory Stick PRO-HG Duo”)

- SD memóriakártya (Class 2 vagy gyorsabb)

Megjegyzések

- A memóriakártya stabil működésének érdekében ajánlatos az első használatkor minden, a fényképezőgéppel használt memóriakártyát formázni. Ne feledje, hogy a formázás minden adatot töröl a memóriakártyáról. Ezek az adatok nem állíthatók vissza. Fontos adatairól készítsen biztonsági másolatot a számítógépre vagy más tárolóhelyre.

- Nem biztos, hogy a számítógéppel formázott memóriakártyákat ez a fényképezőgép használni tudja.

- A memóriakártyától és a használt eszköztől függően különböző lehet az adatok olvasási/írási sebessége.

- A következő esetekben sérülhetnek az adatok:

- Ha adatírás vagy adatolvasás közben kiveszi a memóriakártyát, vagy kikapcsolja a fényképezőgépet

- Ha a memóriakártyát sztatikus elektromosságnak vagy elektromos zajnak kitett környezetben használja

- Javasoljuk, hogy mindig készítsen biztonsági mentést fontos adatairól.

- Se magára a memóriakártyára, se pedig a kártya illesztőkeretére ne ragasszon címkét.

- Kézzel, fémtárggyal ne érintse meg a memóriakártya érintkezőjét.

- A memóriakártyát ne ütögesse, ne hajtogassa, és ne ejtse le.

- A memóriakártyát ne szedje szét, és ne alakítsa át.

- A memóriakártyát óvja a nedvességtől.

- Ne hagyja a memóriakártyát kisgyermek által elérhető helyen. Véletlenül lenyelhetik.

- Helyezzen be egy, a memóriakártya számára kialakított nyílásba illeszkedő kártyát. Ellenkező esetben meghibásodás következhet be.

- A memóriakártyát ne használja és ne tárolja a következő körülmények között:

- Magas hőmérsékletű helyen, például napon parkoló gépkocsiban

- Közvetlen napfénynek kitett helyen

- Magas páratartalmú vagy maró anyagokat tartalmazó helyen

### Megjegyzés a memóriakártya illesztőkeretének (külön megvásárolható) használatával kapcsolatban

- Amikor a memóriakártyát a memóriakártya illesztőkeretébe helyezi, ügyeljen arra, hogy az a helyes irányba nézzen, és teljesen dugja bele a keretbe. Ha nem megfelelően helyezi be, hibásan fog működni.

### „Memory Stick”

Az ezzel a fényképezőgéppel használható „Memory Stick Duo”-típusokat az alábbi táblázat mutatja. Nem garantálható azonban, hogy minden „Memory Stick Duo”-funkció mindig tökéletesen működik.

„Memory Stick”-típus | Rögzítés/Lejátszás
Memory Stick Duo (MagicGate nélkül) | *1
Memory Stick Duo (MagicGate használatával) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4

*1 A fényképezőgép párhuzamos csatolófelületen keresztül nem képes a nagysebességű adatátvitelre.
*2 A „Memory Stick Duo”, a „MagicGate Memory Stick Duo”,a „Memory Stick PRO Duo” és a „Memory Stick PRO-HG Duo” MagicGate funkciókkal rendelkezik. A MagicGate egy titkosítási technológiát alkalmazó szerzőijogvédő megoldás. A fényképezőgép nem tud olyan adatokat rögzíteni/lejátszani, amelyhez MagicGate funkciók szükségesek.
*3 [VGA] méretű mozgókép rögzíthető rá.
*4 E fényképezőgép 8 bites párhuzamos adatátvitelre nem képes. Ugyanolyan 4 bites párhuzamos adatátvitelt használ, mint a „Memory Stick PRO Duo”.

### „Memory Stick Duo” használata normál méretű „Memory Stick”-nyílással

A „Memory Stick Duo” memóriakártyát a (külön megvásárolható) „Memory Stick Duo” illesztőkeretbe helyezve használhatja.
„Memory Stick Duo” illesztőkeret

### Megjegyzések a „Memory Stick Micro” (külön megvásárolható) használatával kapcsolatban

- A termék képes a „Memory Stick Micro” („M2”) használatára. Az „M2” a „Memory Stick Micro” rövidítése.

- A „Memory Stick Micro” kártya ebben a fényképezőgépben történő használatához a „Memory Stick Micro” memóriakártyát egy Duo méretű „M2” illesztőkeretbe kell helyezni. Ha a „Memory Stick Micro” memóriakártyát „M2” illesztőkeret nélkül helyezi a fényképezőgépbe, akkor előfordulhat, hogy nem tudja eltávolítani a fényképezőgépből.

- A „Memory Stick Micro” memóriakártyát kisgyermekektől elzárva tartsa. Véletlenül lenyelhetik.

Vissza a tetejére